《屡丰亭看山五首 其五》
明代·卢龙云

为爱山容好，都忘吏事劳。捲帘青嶂入，隐几白云高。

荒似陶潜径，幽同仲蔚蒿。拄颐多觉爽，飞翠落松涛。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。